**Sporočilo medijem**

**Prvi panevropski hackathon #EUvsVirus**

**Vabljeni, da se pridružite prvemu panevropskemu hackathonu #EUvsVirus, kjer je Ministrstvo za javno upravo, z Ministrstvom za izobraževanje, znanost in šport, Tehnološkim parkom Ljubljana in partnerji slovenskega podjetniškega ekosistema, izvedbeni partner za Slovenijo. Prijave so odprte do začetka hackathona!**

Slovenija v sodelovanju z Evropsko komisijo in državami članicami EU organizira prvi panevropski hackathon, ki bo naslavljal teme razvoja inovativnih rešitev za različne globalne izzive, izhajajoče iz pandemije COVID-19. Hackathon bo povezal evropsko civilno družbo, inovatorje, partnerje in investitorje iz celotne Evrope.

Panevropski hackathon, ki bo **med 24. in 26. aprilom 2020** združil preko 60.000 udeležencev iz celotne Evrope, je zgolj eden izmed mehanizmov skupnega odziva EU na izzive, ki jih je razkrila pandemija COVID-19. Več informacij (v angleškem jeziku) je na voljo na posebni spletni strani [EUvsVirus](https://euvsvirus.org/) in preko spletnih družbenih omrežij:

   

Vabljeni k spremljanju dogodka v slovenskem jeziku tudi preko .

V okviru priprav na hackathon je organizacijska skupina na ravni EU identificirala 6 ključnih izzivov, h katerim je mogoče prispevati, in sicer:

- Zdravje in življenje,
- Neprekinjeno poslovanje,
- Družbena in politična kohezivnost,
- Delo in učenje na daljavo,
- Digitalne finance in
- Drugo.

**Kako sodelovati in kako prispevati?**

**Posamezniki in skupine**

Hackathona se lahko udeležite posamezniki in/ali skupine, ki se odločite nasloviti enega od naštetih 6 skupnih izzivov, ki so bili identificirani na ravni EU.

Prijava posameznikov in/ali skupin poteka preko [enotne spletne točke EU](https://euvsvirus.org/). Ne odlašajte in se prijavite čim prej!

**Institucije in organizacije**

K sodelovanju pri hackathonu vabimo tudi zainteresirane visokošolske institucije, gospodarstvo, civilno družbene organizacije, javne institucije ter MSP-je, ki bi želeli kot partnerji na različne načine sodelovati in podpreti izvedbo hackathona. Sodelujete lahko z zagotavljanjem mentorjev, sponzoriranjem zmagovalnih ekip, zagotavljanjem orodij in nagrad, sodelovanjem v evalvacijskih skupinah, diseminacijo informacij in drugo.

Del naraščajoče mreže institucionalnih podpornikov lahko postanete s prijavo na [na enotni spletni točki EU](https://euvsvirus.org/).

Več informacij in statistiko prijav Slovenije si oglejte na povezavi: <https://www.gov.si/zbirke/projekti-in-programi/eu-vs-virus-hekaton/>

Vabljeni, da se nam pridružite v čim večjem številu!